[{"text_idx": "#000000", "text": "Popularig\u0302as en C\u0302inio kafo kun gusto de alkoholaj\u0302o, kunlabora produkto de kaf-kompanio Ikcoffee kaj la alkoholaj\u0302-kompanio Moutai. C\u0302e la alveno de la Au\u0306tunmeza Festo, komercistoj el aliaj kampoj partoprenas en la konkurso pri lunkuko-fabrikado. Dabaitu, konata pro g\u0302ia bombono, okazigis sian unuan tutmondan lanc\u0302-ceremonion de lunkuko. GODIVA ellaboris c\u0302okoladan kukon. Restoracio Dadong publikigas lunkukon kun farc\u0302o de nigra kaj blanka trufoj. Tiu serio, pers\u0302ang\u0302o de la propocio de nigra kaj blanka parto, prezentas al ni la formo-s\u0302ang\u0302on de luno dum unu monato."}, {"text_idx": "#000001", "text": "Hodiau\u030c ni kune vizitu hotelon, kiu fabrikas ankau\u0306lunkuko. La hotelo E\u0301clat en Chaoyang-distrikto de Pekino havas pli ol 400 artkolektaj\u0302ojn kaj estas konata pro sia unika c\u0302ambrodesegno. C\u0302i-foje ni kune trovu, kiel ili aldonas al g\u0302ia lunkuko konservan valoron."}, {"text_idx": "#000003", "text": "Lau\u030c Dany Lu\u0308tzel, g\u0302enerala administranto de la hotelo, estas malfacile venki per gusto en la c\u0302ina lunkuka merkato kie jam estas sufic\u0302e diversaj gustoj. Ili do kunlaboras kun junaj artistoj kaj per tio aldonas al siaj produktoj artaj\u0302an kaj kolektaj\u0302an valorojn. Popularig\u0302as en C\u0302inio la dopaminmultigaj koloroj (oni kredas, ke g\u0302i havus funkcion estigi g\u0302ojon). Do Eirdis Hei\u00f0ur Chen Ragnarsdo\u0301ttir, c\u0302in-islanda artistino konata pro kreivo en la uzado de koloroj, estas elektita kiel la kunlaboranto."}, {"text_idx": "#000004", "text": "La inspiro de la kovrilo de la nova lunkuk-skatolo venas de la tradicia c\u0302ina legendo pri Jada Kuniklo (kiu estas invitita al la paradizo pro g\u0302ia helpo al iu maljunulo, kiu fakte estas la Jada Imperiestro -- la plej alta dio de tau\u030cismo). En la pentraj\u0302o kas\u0302as la sento de la artisto pri log\u0302ado en la hotelo. Lau\u030c Eirdis, festo estas tradicie kune festata de la tuta familio, do la pentraj\u0302o estas kreita por homoj en c\u0302iu generacio. Tiuj brilaj koloroj estas speciale elektitaj por krei varman kaj esperoplenan etoson. Kaj la kuniklo, c\u0302efrolo en la pentraj\u0302o, estas la plej agrabla bildo, kiun s\u0302i iam kreis."}, {"text_idx": "#000005", "text": "Kune kun lunkukoj estas donacataj al konsumantoj aliaj pentraj\u0302oj de la artisto. Tiuj pentraj\u0302oj estas speciale subskribitaj kaj numeritaj. La artisto okazigis ekspoziciojn en multaj landoj kaj havas longdau\u0306ran kunlaboron kun multaj markoj kiel Gucci, Arche kaj Burton. Tial la potencialo de la artistino plie valorigas sian pentraj\u0302o."}, {"text_idx": "#000006", "text": "Krom la tradiciaj pekin-stila kaj kanton-stila lunkukoj, en la skatolo estas ankau\u0306 lunkukoj kun farc\u0302oj de fruktoj, ekzemple frambo, verda vinbero, mango, citrono, pampelmuso, lic\u0302io ktp."}, {"text_idx": "#000007", "text": "Kiajn kreivojn plej altiras vin, c\u0302u en gusto, aspekto au\u030c pakaj\u0302oj? La ideon de kiu kompanio vi preferas? Bonvolu doni al ni vian komento sube."}]